Diari Oficial de la Generalitat Valenciana


Sumari del DOGV 3248, del 22-05-1998 (1998/3868)

Informació pública de l'alternativa tècnica de Programa d'Actuació Integrada de la Unitat d'Execució corresponent al Polígon 20 del Cadastre Rústic de Puig.
------------------------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3868


Organisme emissor
:   Merco-Blanca, SA

Tipus de document
:   Anunci

Informació pública de l'alternativa tècnica de Programa d'Actuació Integrada de la Unitat d'Execució corresponent al Polígon 20 del Cadastre Rústic de Puig. [1998/M3868]
  
La mercantil Merco-Blanca, SA ha formulat alternativa tècnica de Programa d'Actuació Integrada de la Unitat d'Execució corresponent al Polígon 20 del Cadastre Rústic de Puig, compost de memòria justificativa, avantprojecte d'urbanització i proposta d'homologació parcial modificativa del Pla General de Puig.
  
En compliment del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada alternativa tècnica, fent constar el següent:
  
Característiques essencials de la iniciativa:
  
El document té per objecte programar la gestió i urbanització de la Unitat d'Execució que denominem Polígon 20 de Puig, en compliment de les disposicions de la Llei Reguladora de l'Activitat Urbanística, estenent-se els seus límits des del camí de l'Estació, pel sud; per l'oest, la zona d'afecció i policia ferroviària del traçat de Renfe València-Tarragona; per l'est, l'avinguda de València, i pel nord, amb la carretera de Puig a la Cartoixa i pas elevat sobre la via de Renfe.
  
L'àmbit de la Unitat d'Execució, que es delimita mitjançant aquest mateix programa, a l'empara de l'article 33.2 de l'esmentada llei, coincideix amb l'àmbit establit en el document d'homologació parcial modificativa del Pla General d'Ordenació Urbana amb ordenació detallada, que acompanya el programa com a alternativa tècnica de la programació, establint-se la capacitat màxima residencial, dimensionant els sistemes generals i fixant el sistema d'actuació.
  
L'alternativa i tota la documentació complementària presentada davant l'Ajuntament ha sigut dipositada i protocol·litzada en acta per a la seua exposició pública en la notaria territorialment competent, que és la del senyor Juan Robes Piquer, domiciliada a Puig, carrer de l'Orde de la Mercé, número 13; aquesta està a disposició dels interessats des de la data de publicació d'aquesta informació pública i pels terminis que estableix la Llei Reguladora de l'Activitat Urbanística. Igualment, i als efectes de pertinència, s'ha dipositat en l'Ajuntament de Puig, amb data 14 d'abril de 1998, un exemplar per a la seua exposició pública.
  
Així se sotmet a informació pública l'homologació modificativa del Pla General pel període d'un mes, a comptar des del dia següent a l'última publicació de l'anunci de la present actuació en un diari d'informació general de difusió a la Comunitat Valenciana i en el Diari Oficial de la Generalitat Valenciana (article 38.2 LRAU).
  
Simultàniament, i en període coincident i de conformitat amb el que disposen els articles 48.1 i en 46.3 de la Llei Reguladora de l'Activitat Urbanística, se sotmet a informació pública l'esmentada alternativa tècnica de la única unitat d'execució per termini de 20 dies, a comptar des de l'última publicació d'aquest anunci en els abans esmentats mitjans (diari i Diari Oficial de la Generalitat Valenciana).
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposta, així com podrà obtindre còpies de l'acta de la documentació protocol·litzada o sol·licitar que li siga exhibida aquesta en l'horari d'atenció al públic del despatx de notaria, que, en dies laborables, és de 10.00 a 14.00 hores.
  
Igualment podran consultar els interessats la documentació dipositada en l'Ajuntament als mateixos efectes, que són els indicats en els articles 46 i 48 de la Llei Reguladora de l'Activitat Urbanística en l'horari d'atenció al públic, de 10.00 a 14.00 hores.
  
El present anunci es publicarà igualment en el Butlletí Oficial de la Província perquè valga de notificació als propietaris desconeguts o a aquells la direcció dels quals no conste en el Registre Cadastral, de conformitat i als efectes disposats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú. Aquest anunci té la consideració d'edicte.
  
Als efectes legals de pertinència.